Ikhisimusi YaloMnyaka Ikhanya Ingaqedakali Ngendubo Eziselizweni
Emaphandleni lakho eminyakeni edluleyo bekungabizwa ozwayo inyama ibidliwa ngekhisimusi kuthi umqombothi unathwa kuze kuse
Kusasa lilanga lehisimusi. Eminyakeni edluleyo sikhuluma nje ngalesisikhathi kuyabe kujatshulwa, kudliwa kunathwa. Kodwa lomnyaka konke lokhu akukho ngoba ilizwe libhekane lobunzima obesabekayo. Intathelizindaba zeStudio 7 zibhode indwana zelizwe zikhangela okwenzakalayo. Siqale ngakoBulawayo. Kontuthuziyathungqa akulanthuthu lumnyaka ngoba abantu bagcwele endwendweni zamabhanga ezinye zidinga amanzi lokunye okumqoka empilweni kazulu. Intathelizindaba yethu, uMasautso banda usethulela loludaba. Emaphandleni lakho eminyakeni edluleyo bekungabizwa ozwayo. Inyama ibidliwa ngekhisimusi kuthi umqombothi unathwa kuze kuse. Kodwa lumnyaka umakiti ulala eziko emizini eminengi. Inthathelizindaba yethu, uMartin Ngwenya uvakatshele emzingwane wasethulela loludaba. Bekuyisiphithiphithi lamhlanje ekuseni emabhasini lemitshoveni eya ezimbabwe abasebenza kwele South Africa belubhekise ekhaya bezama ngazo zonke indlela ukuthi liphuma elakusasa sebeyidla lemuli lezihlobo ikhisimusi. Intathelizindaba yethu, uBennedict Nhlapho usipha loludaba eseJohannesbug, ePark Station.